Дэтхэнэри текIуэныгъэм хуэпабгъэрт
«Спартак» республикэ стадионым щекIуэкIащ Паралимп джэгухэм теухуа зэхьэзэхуэ зэIуха. Абы и къызэгъэпэщакIуэщ Налшык къалэ администрацэм физкультурэмрэ спортымкIэ и комитетыр, Сэралъп Олег зи унафэщIыр.
Налшык къалэ пашэныгъэр къыщыхьынымкIэ зэхьэзэхуэм республикэм и спортсмен ныбжьыщIэу 120-рэ хэтащ. Ахэр я хьэлъагъ елъытауэ гупи 9-у гуэшат.
Зэхьэзэхуэм щытекIуащ Мысыр Исмэхьил, Къазмахуэ Азэмэт, Къумыкъу Мухьэмэд, Бростлов Виктор, ЛъэнкIэпIашэ Ислъам, Джэлэс Астемыр, Сомгъур Ахъсэрбий, Чэпай Темырлан сымэ.
Спортсменхэр зэхьэзэхуэм хуагъэхьэзыращ УФ-м щIыхь зиIэ и тренер Емкъуж Мухьэмэд, тренерхэу Шаваев Хьэнапи, Ким Руслан, Иванов Дмитрий, Майсурадзе Альберт, Рахманов Валерэ, Бэгъуэт Мухьэмэд, Къудей Аслъэн сымэ.
КЪЭСЕЙХЬЭБЛЭ Динэ
